ગયા સપ્તાહે ઉચ્ચ ન્યાયાલયે પર્યાવરણ જૂથ ફ્રૅન્ડ્સ ઑફ આઇરિસ એન્વાયર્મેન્ટ (એફઆઈઇ) દ્વારા કરવામાં આવેલા એક કેસમાં આ નિર્ણય કર્યો હતો. ડબલિન વિમાનમથકે નવા રનવેને મંજૂરીની યોજનાને તેણે પડકારી હતી, પરંતુ તેની વિનંતીને રદ્દ કરી નાખવામાં આવી હતી તેમ છતાં ઉચ્ચ ન્યાયાલયે ઉપરોક્ત નિર્ણય આપ્યો હતો. જે લોકો પર્યાવરણને સતત નુકસાનનાં પરિણામોના લીધે ભોગવી રહ્યા છે તેમના માટે આ અધિકાર કાનૂની શસ્ત્ર આપશે. જે નાગરિકો તેમના આરોગ્યને ગંભીર ખતરારૂપ પ્રદૂષણમાં જીવી રહ્યા છે તેમને પણ આ અધિકારથી મોટું બળ મળ્યું છે. જે લોકો હવામાન પરિવર્તનની નકારાત્મક અસરો ભોગવી રહ્યા છે પરંતુ કાર્બન ઉત્સર્જન ઘટાડવાના લક્ષ્યાંકો અને કાનૂની બાધ્ય પગલાંઓનું પાલન થતું નથી તેમના માટે પણ આ અધિકાર ખૂબ જ આશા જગાડનારો છે.